# JEGYZŐKÖNYVI KIVONAT

Bekecs Község Önkormányzata Képviselőtestületének **2013. április 30-án** megtartott ülésének jegyzőkönyvéből

**Bekecs Község Önkormányzata Képviselő-testületének**

**11/2013. (V.10.) önkormányzati rendelete**

**a Bekecsi Közös Önkormányzati Hivatalban foglalkoztatott köztisztviselők**

**illetménykiegészítéséről.**

Bekecs Község Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 234. § (3) bekezdésében kapott felhatalmazás alapján – az Alaptörvény 32. cikk (2) bekezdésében meghatározott feladatkörében eljárva –a következőket rendeli el.

**1. §** (1)E rendelet hatálya kiterjed a Bekecsi Közös Önkormányzati Hivatalban (a továbbiakban: Hivatal) foglalkoztatott valamennyi felsőfokú és középfokú iskolai végzettségű köztisztviselőre (a továbbiakban együtt: köztisztviselő).

(2) A Hivatal valamennyi köztisztviselője illetménykiegészítésre jogosult.

2. § (1) Az illetménykiegészítés mértéke

1. felsőfokú iskolai végzettségű köztisztviselő esetén alapilletményének 20%-a,
2. középfokú iskolai végzettségű köztisztviselő esetén alapilletményének 20%-a.

(2) A köztisztviselő illetménykiegészítésére való jogosultsága a tárgyév végéig kerül megállapításra.

3. § (1) E rendelet 2013. május 1. napján lép hatályba.

(2) Hatályát veszti:

a) a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint a szociális és kegyeleti támogatásokról szóló 23/2001. (X.30.) önkormányzati rendelet.

b) a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint a szociális és kegyeleti támogatásokról szóló 23/2001. (X.30.) önkormányzati rendelet módosításáról szóló 2/2010 (II.1.) önkormányzati rendelet.

c) a polgármesteri hivatalban foglalkoztatott köztisztviselők illetménykiegészítéséről

szóló11/2003. (VII.25.) önkormányzati rendelet.

Bekecs, 2013. április 30.

|  |  |
| --- | --- |
| Béki József | Bodnár Jánosné |
| polgármester | jegyző |

A rendelet kihirdetésének napja: Bodnár Jánosné

jegyző

Bekecs, 2013. május 10.